I mai 2023 konkurrerte Sponevik i FIG World Challenge Cup i Varna; det norske laget bestod ellers av Sofus Heggemsnes og Jacob Karlsen. Sponevik var blant de seks beste i hopp i kvalifiseringsrunden, og vant videre sølv i hoppfinalen. Heggemsnes vant i denne konkurransen det første norske gullet i en FIG World Cup, mens 18 år gamle Sponevik vant sin første World Cup-medalje som førsteårs senior.